b'\n_START_ARTICLE_\nMyroslav Ivan Ljubatsjivskyj\n_START_SECTION_\nLiv og virke\n_START_PARAGRAPH_\nHan ble presteviet i 1938 i Lw\xc3\xb3w (Lviv), som da var del av Polen, og fortsatte sine teologiske studier i utlandet. Under andre verdenskrig ble Vest-Ukraina okkupert og senere annektert av Sovjetunionen, og fra 1940 til 1990 var den ukrainsk-katolske kirke undertrykt i Sovjetunionen. Ettersom det derfor ikke var mulig for Ljubatsjivskyj \xc3\xa5 reise hjem, kom han i 1947 til USA. Der ble han teologiprofessor ved ukrainernes presteseminar i Stamford, Connecticut. I 1968 ble han l\xc3\xa6rer ved presteseminaret i Washington D.C. _NEWLINE_Han ble utnevnt til ukrainsk-katolsk erkeepark av Philadelphia i 1979. Den 27. mars 1980 ble han koadjutor for storerkeeparken av Lviv, kardinal Josyp Slipyj (med bopel i Roma). Han rykket opp som storerkeepark av Lviv 7. september 1984 (fra kardinal Slipyjs d\xc3\xb8d). F\xc3\xb8rst etter den kalde krigen, i 1991, ble det mulig for ham \xc3\xa5 vende tilbake til Ukraina. _NEWLINE_Han ble kreert til kardinal av pave Johannes Paul II i 1985.'